गुवाहाटी-पुरी एक्सप्रेस पटरी से उतरी, 13 यात्री घायल  
असम के कामरूप (ग्रामीण) जिले में रांगिया के पास शाम एक संदिग्ध विस्फोट के बाद गुवाहाटी-पुरी एक्सप्रेस के चार डिब्बे पटरी से उतर गए।
असम के कामरूप (ग्रामीण) जिले में रांगिया के पास शाम एक संदिग्ध विस्फोट के बाद गुवाहाटी-पुरी एक्सप्रेस के चार डिब्बे पटरी से उतर गए, जिससे कम से कम 13 यात्री घायल हो गए।  रेलवे सूत्रों ने बताया कि यह ट्रेन शाम के पांच बजकर 40 मिनट पर गुवाहाटी रेलवे स्टेशन से रवाना हुई थी और यह घटना रांगिया एवं घागरापार के बीच धातकुची में हुई। यह स्थान गुवाहटी से 30 किलोमीटर दूर है। उन्होंने बताया कि करीब रात साढ़े आठ बजे ट्रेन के इंजन और चार डिब्बे पटरी से उतर गए। ऐसा लगता है कि एक विस्फोट होने के बाद यह दुर्घटना हुई। हालांकि, इसकी पुष्टि होनी अभी बाकी है।  रेलवे अधिकारी राहत सामग्री और चिकित्सा सहायता लेकर घटनास्थल पर पहुंच गए हैं।